
Projektas Nr. XVP-1095(2)

LIETUVOS RESPUBLIKOS
SPECIALIŲJŲ TYRIMŲ TARNYBOS ĮSTATYMO NR. VIII-1649 18 IR 19 STRAIPSNIŲ PAKEITIMO
ĮSTATYMAS

2026 m.               d. Nr.
Vilnius

1 straipsnis. 18 straipsnio pakeitimas
Pakeisti 18 straipsnio 1 dalies 8 punktą ir jį išdėstyti taip:
„8) iš Lietuvos Respublikos korupcijos prevencijos įstatymo nustatytais atvejais ir tvarka pateiktos informacijos, iš Viešojo sektoriaus darbuotojų registro informacinės sistemos gautos informacijos apie asmenis, atleistus iš valstybės tarnautojo pareigų už šiurkštų tarnybinį nusižengimą ar pripažintus padariusiais tarnybinį nusižengimą, už kurį jiems turėtų būti skirta tarnybinė nuobauda – atleidimas iš pareigų, iš asmens, pareiškusio norą tarnauti Specialiųjų tyrimų tarnyboje, pateiktos informacijos ar kitų duomenų Specialiųjų tyrimų tarnybos direktorius padaro išvadą, kad asmuo neatitinka nepriekaištingos reputacijos reikalavimų;“.

2 straipsnis. 19 straipsnio pakeitimas
Pakeisti 19 straipsnio 2 dalį ir ją išdėstyti taip:
[bookmark: _GoBack]„2. Asmenys, pareiškę norą tarnauti Specialiųjų tyrimų tarnyboje, taip pat jų tėvai (įtėviai), broliai (įbroliai) ir seserys (įseserės), vaikai (įvaikiai), sutuoktinis ar partneris (kai partnerystė įregistruota įstatymų nustatyta tvarka) Specialiųjų tyrimų tarnybos direktoriaus nustatyta tvarka tikrinami informacinėse sistemose ir kituose informacijos šaltiniuose, siekiant nustatyti, ar asmenys, pareiškę norą tarnauti Specialiųjų tyrimų tarnyboje, gali būti skiriami į pareigas. Specialiųjų tyrimų tarnyba turi teisę tvarkyti asmens, pareiškusio norą tarnauti Specialiųjų tyrimų tarnyboje, duomenis, įskaitant duomenis apie narystę politinėse organizacijose ir duomenis apie apkaltinamuosius nuosprendžius ir nusikalstamas veikas. Informacija apie kitus asmenis gali būti renkama tais atvejais, kai informacija apie šiuos asmenis yra susijusi su asmeniu, pareiškusiu norą tarnauti Specialiųjų tyrimų tarnyboje, arba jo tėvais (įtėviais), broliais (įbroliais) ir seserimis (įseserėmis), vaikais (įvaikiais), sutuoktiniu ar partneriu (kai partnerystė įregistruota įstatymų nustatyta tvarka), ir tik tiek, kiek yra būtina patikrinti informaciją apie juos.“

3 straipsnis. Įstatymo įsigaliojimas 
Šis įstatymas įsigalioja 2026 m. liepos 1 d.


Skelbiu šį Lietuvos Respublikos Seimo priimtą įstatymą.


Respublikos Prezidentas

Teikia
Valstybės valdymo ir savivaldybių komiteto vardu
komiteto pirmininkas					Jaroslav Narkevič




